text: URGENT: Diversos ferits en un brutal xoc entre 5 cotxes a l'N-340 tarragonina
  Tres ferits en un accident múltiple entre cinc vehicles a l'N-340 a l'Arboç
  dijous, 24 de setembre 2020 - 13:26h | Actualitzat a 24/09/2020 13:47h
  L'accident s'ha produït a l'N-340 a l'Arboç | Google maps
  Tres persones han resultat ferides després de patir un accident de trànsit, el matí d'aquest dijous, 24 de setembre, a l'N-340 a l'Arboç. Segons ha informat el Servei Català de Trànsit, l'avís de l'accident s'ha rebut poc després de tres quarts de dotze del migdia, concretament a les 11.48 hores, quan dos vehicles han xocat a l'altura del punt quilomètric 1.202 de l'N-340, al seu pas pel terme municipal de l'Arboç, en direcció al Vendrell.
  Tot i que en un primer moment tan sols han xocat dos cotxes, la topada ha provocat un efecte en cadena i tres vehicles més han acabat xocant contra els primers accidentats. Es tracta de quatre turismes i una furgoneta. A causa de l'accident múltiple entre els cinc vehicles, tres persones han resultat ferides de caràcter menys greu.
  Fins al lloc dels fets s'hi han desplaçat quatre patrulles dels Mossos d'Esquadra i quatre ambulàncies del Sistema d'Emergències Mèdiques (SEM). El personal mèdic del SEM ha atès les persones ferides, i finalment tres han sigut traslladades a l'Hospital del Vendrell, mentre que una quarta implicada ha rebut l'alta 'in situ'.
  A causa de l'accident, s'acumulen retencions en aquest punt de l'N-340, en els dos sentits de la marxa.
  "Urgent: 2 nenes de 4 anys en patinet elèctric, ferides greus en un accident a Valls" "Ara mateix: Operatiu policial contra el tràfic de drogues al Vendrell"
  Hospital Comarcal del Vendrell L'Arboç accident Mossos d'Esquadra Sistema d'Emergències Mèdiques N-340